open-index/open-wikipedia-markdown huggingface dataset:
పగడంవారిపాలెం

**పగడంవారిపాలెం** బాపట్ల జిల్లా, చెరుకుపల్లి మండలానికి చెందిన రెవెన్యూయేతర గ్రామం. 

## గ్రామ పంచాయతీ
ఈ గ్రామం రాంభొట్లపాలెం గ్రామానికి శివారు గ్రామం.
## దర్శనీయ ప్రదేశాలు/దేవాలయాలు
#శ్రీ బండ్లమ్మ తల్లి ఆలయo:- పగడంవారిపాలెం గ్రామదేవత శ్రీ బండ్లమ్మ తల్లి నూతన ఆలయ నిర్మాణం పూర్తి అయినది. ఈ సందర్భంగా 2014, ఫిబ్రవరి-7 (శుక్రవారం నాడు) అమ్మవారి విగ్రహానికి గ్రామంలో ఊరేగింపు కార్యక్రమం నిర్వహించారు. అమ్మవారి విగ్రహానికి మహిళలు, నీళ్ళు వారపోసి హారతులిచ్చారు. వేదపండితులు యగ్నక్రతువులు నిర్వహించారు. బండ్లమ్మ తల్లి దేవాలయ పునహ్ ప్రతిష్ఠా కార్యక్రమాలు 2014, ఫిబ్రవరి-9 ఆదివారం నాడు, వైభవంగా జరిగింది. ఈ ఆలయంలో అమ్మవారికి 2014, ఏప్రిల్-13 నుండి 17 వరకు, ఐదురోజులపాటు కొలువులు నిర్వహించెదరు. విగ్రహప్రతిష్ఠ జరిపిన రెండు నెలలలోపు, ఆనవాయితీ ప్రకారం కొలువులు నిర్వహించుచున్నారు. 
#శ్రీ రామాలయం:- ఈ ఆలయంలో ప్రతి సంవత్సరం, శ్రీరామనవమి సందర్భంగా, శ్రీ సీతారాముల కళ్యాణోత్సవం వైభవంగా నివహించెదరు. 
#శ్రీ అంకమ్మ తల్లి ఆలయం:- ఈ గ్రామములో పగడంవారి ఇలవేలుపు అయిన శ్రీ అంకమ్మ తల్లి విగ్రహ ప్రతిష్ఠను, 2016, ఏప్రిల్-2వ తేదీ శనివారంనాడు ఘనంగా నిర్వహించారు. హోమం, ప్రత్యేకపూజలు నిర్వహించారు. ఈ సందర్భంగా అమ్మవారిని పూలతో ప్రత్యేకంగా అలంకరించారు. భక్తులు ఆలయంలోని అమ్మవారికి పూజలు చేసి తీర్ధప్రసాదాలు స్వీకరించారు. మద్యాహ్నం భక్తులకు అన్నసమారాధన కార్యక్రమం నిర్వహించారు.

## మూలాలు

వర్గం:చెరుకుపల్లి మండలం (బాపట్ల జిల్లా) రెవెన్యూయేతర గ్రామాలు
సింధువార పత్రి

సింధువార పత్రి వావిలి వృక్షానికి చెందినది. వినాయక చవితి రోజు చేసుకునే వరసిద్ధివినాయక ఏకవింశతి పత్రి పూజా క్రమములో ఈ ఆకు పదమూడవది. 
## భౌతిక లక్షణాలు
ఈ ఆకు తెలుపు, నలుపు అనే రెండు రకాల రంగుల్లో దొరుకుతుంది. ఆకారం వారాగ్రంతో భల్లాకారంగా ఉంటుంది. పరిమాణంలో చిన్నది. ఇది పెద్దపొద లేదా చిన్న వృక్షంగా పెరుగుతుంది. దీని ప్రతి రెమ్మకు ఐదు (5) ఆకులు వుంటాయి.

## శాస్త్రీయ నామం
ఈ పత్రి చెట్టు యొక్క శాస్త్రీయ నామం విటెక్స్ నెగుండొ (Vitex negundo).

## ఔషధ గుణాలు
ఈ పత్రి యొక్క ఔషధ గుణాలు:
# వావిలి ఆకులు వాత సంబంధమైన నొప్పులకు, శరీరముపైన వాపులను తగ్గించుటకు వాడతారు. 
# వావిలి ఆకు రసంలో నువ్వుల నూనె కలిపి కాచి, వాతపు నొప్పులకు, వాపులకు, పై పూతగా పూస్తే తగ్గుతాయి. 
# వావిలి ఆకులు వేసి, కాచిన నీటిలో స్నానం చేస్తే, వాతపు నొప్పులకు బాలింత నొప్పులకు బాగా ఉపశమనం కలుగుతుంది. 
# పత్రాలు కషాయం కాచి, మిరియాలు పొడి కలిపి ఇస్తే జలుబు, తల భారంతో వచ్చే జ్వరం త్వరగా తగ్గుతుంది. పత్రాలతో గుంట గలగర ఆకు, తులసి, వాము, కలిపి దంచి రసం తీసి ఇస్తే కీళ్ల నొప్పులు ముఖ్యముగా ర్యుమటాయిడ్ ఆర్ధ్రయిటిస్ కు బాగా ఉపశమనం కలుగుతుంది. పత్రాలను దిండులాగా తయారు చేసి, తల క్రింద పెట్టుకొని పడుకుంటే, తరచుగా వచ్చే తలనొప్పి, జలుబు మటుమాయం అవుతుందని అంటారు. పత్రాల రసం, పిల్లలకు వచ్చే మూర్ఛ వ్యాధులకు ముక్కులో వేస్తే, ప్రథమ చికిత్సగా పనిచేస్తుంది. వావిలి పత్రాలలో గాడిదగడపాకు, జిల్లేడాకులు, ఆముదం ఆకులు, గుంటగలగర, కుప్పింటి కలిపి రసం తీసి, నువ్వులనూనెలో వేసి కాచి, కీళ్ల వాపులకు పై పూతగా వూస్తారు. పత్రాల రసంలో అల్లరసం కలిపి ముక్కులో వేస్తే పార్శ్వపు తలనొప్పి తగ్గుతుంది.

## సువాసన గుణం
ఈ పత్రి సుగంధభరితంగా ఉంటుంది.

## ఇతర ఉపయోగాలు
ఈ పత్రితో ఉన్న ఇతర ఉపయోగాలు :
* ఈ ఆకులతో పచ్చడి చేసుకుంటారు.
* వేడినీళ్ళలో వావిలి ఆకులు వేసి దానిలో గుడ్డ తడిపి కాపడం పెట్టుకుంటారు.
* కీళ్ళ సంబంధిత విషాలకు విరుగుడు కొందరు వాడుతూంటారు.
* ఈ ఆకుల వాసన చీకటి ఈగలు రాకుండా నిరోధిస్తుంది.

## ఆయుర్వేదంలో
ఈ పత్రి ఉల్లేఖన ఆయుర్వేదంలో ఉంది. ఇది నొప్పులకు, శరీరముపైన వాపులను తగ్గించుటకు, బాలింత నొప్పులకు రోగాల నివారణకు ఉపయోగపడుతుంది.

## మూలాలు

## వెలుపలి లంకెలు

వర్గం:వినాయక చవితి పత్ర పూజ పత్రి
కాండ్రు కమల

**కాండ్రు కమల** (జననం 1967 మార్చి 10) మెంబర్ అఫ్ శాసనసభ మంగళగిరి అండ్ తిరుమల తిరుపతి దేవస్థానం బోర్డు మెంబర్.

## రాజకీయ ఎంట్రీ
కాండ్రు కమల కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి  2009లో జరిగిన శాసనసభ ఎన్నికలలో మంగళగిరి నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికైంది. ఆమె ఆ తరువాత 2014లో రాష్ట్ర విభజన తర్వాత రాజకీయాలకు దూరంగా ఉండి 2019 జనవరి 12న టీడీపీలో చేరింది. అయితే 2019లో వారి కుటుంబానికి టిక్కెట్ రాకపోవడంతో కాండ్రు కమల తెలుగుదేశం పార్టీకి రాజీనామా చేసి 21 మార్చి  2019న వైసీపీ అధ్యక్షుడు వైఎస్‌ జగన్‌మోహన్‌రెడ్డి సమక్షంలో వైఎస్సార్ కాంగ్రెస్ పార్టీలో చేరింది. 

*మే 2000, మున్సిపల్ ఎన్నికలు 2000 - 2005 మున్సిపల్ ఛైర్పర్సన్ - మంగళగిరి మున్సిపాలిటీ:
*మార్చి 2009, శాసనసభ ఎన్నికలు. 2009 -2014 మెంబెర్ అఫ్ శాసనసభ మంగళగిరి నియోజకవర్గం

## వ్యాపారాలు వివరణ
కె.కె.హ్యాండ్లూమ్స్ ఒక యాజమాన్య ఆందోళన. ఇది ఒక సూక్ష్మ, చిన్న & మీడియం ఎంటర్ప్రైజెస్ (ఎంఎస్ఎంఈ) ఉంది.
చేనేత కుటుంబం వృత్తి, శ్రీమతి వ్యాపారం. కాండ్రు కమల కుటుంబం.
ఈ కుటుంబ వృత్తి, తనపై తయారు చేయవచ్చు. ఈ కుటుంబం నాణ్యత శారీస్, గత 50 సంవత్సరాలుగా పత్తి వస్త్రాలు కోసం మంచి సమూహం.
మొత్తం కుటుంబ సభ్యులు ఈ వ్యాపార పని.

కె.కె.చేనేత శ్రీమతి నిర్వహించబడుతుంది. కాండ్రు కమల శ్రీ కాండ్రు శివ నాగేంద్ర రావు

## మంగళగిరి చీరలకు జీఐ ట్యాగ్
మంగళగిరి చీర జియోగ్రాఫికల్ ఇండికేషన్ రిజిస్ట్రీ, చెన్నై ద్వారా భౌగోళిక సంకేతం స్థితి ప్రదానం చేశారు. కూడా స్వచ్ఛమైన, మన్నికైన పత్తి చేసిన మంగళగిరి శారీస్, బట్టలు గుంటూరు జిల్లాలో మంగళగిరి ప్రాంతంలో ప్రత్యేకమైనవి. ఫాబ్రిక్ చీర ఒక గొయ్యి-మగ్గం, నిజాం సరిహద్దులో పెనవేసుకుపోయిన.

గుంటూరు - మంగళగిరి చీర వారి కఠిన ఉలెన్ నిర్మాణం తెలిసిన, 60 ఒక లెక్కింపు ఉంటాయి - 80. కఠిన ఉలెన్ నిర్మాణం జరిమానా లాభిస్తుంది క్రాస్ షెడ్ బీటింగ్, బాగా కెయన్ సరిహద్దుల ద్వారా సాధించవచ్చు.

ఇది ద్వారా వచ్చింది ముందు స్థానిక సామెత ప్రకారం, ఒక గుంటూరు చీర సమయంలో ఒక పొడవు కోసం నీటి తీసుకు. దీని రూపకల్పన సామర్థ్యాన్ని సాదా రంగు సంస్థలు, కేవలం చీరలకు, కానీ కూడా ఇతర వస్త్రం రకాల కోసం ఇది వర్ణనాత్మక చేస్తుంది జరిమానా చారలు, చెక్కులతో దాని విస్తృత ఉంది.

## నివసిస్తున్న పట్టణం
మంగళగిరి ఒక పురపాలక పట్టణం. మంగళగిరి చెన్నై-కోలకతా జాతీయ రహదారి .5 న విజయవాడ, గుంటూరు మధ్య ఉంది. గుంటూరు నుండి 19 కిలోమీటర్ల, విజయవాడ 12 కిలోమీటర్ల దూరంలో ఉంది. ఇది సముద్ర మట్టానికి 30 మీటర్ల ఎత్తులో ఉంది. అక్షాంశ 16.44 డిగ్రీల ఉత్తర,, లాంగిట్యూడ్ 80,56 డిగ్రీల తూర్పు ఉంది.
పట్టణంలో ప్రధాన వృత్తి చేతితో మగ్గం నేయడం ఉంది. దాదాపు 50 మాత్రమే ఈ కుటీర పరిశ్రమ మీద ఆధారపడి జనాభాలో%. ఎందుకంటే పట్టణంలో ఉత్పత్తి చేతితో మగ్గం వస్త్రాల యొక్క, మంగళగిరి ఉంచుతారు
ప్రపంచ పటం లో.
మంగళగిరి తీర్థయాత్రా ఉంది. లార్డ్ పానకాల నరసింహ అంకితం కొండ మీద ఒక దేవాలయం ఉంది.
ఇక్కడ, బెల్లం నీటి భక్తులు లార్డ్ సమర్పిస్తే .. ఆలయం 11 మెట్లు కలిగిన అందమైన శిల్పంతో చాలా పొడవైన టవర్ ఉంది. ఇది సంవత్సరాల 1807-09 సమయంలో, రాజా వాసిరెడ్డి వేంకటాద్రి నాయుడు నిర్మించాడు.

## మూలాలు

వర్గం:1967 జననాలు
వర్గం:గుంటూరు జిల్లా మహిళా రాజకీయ నాయకులు
వర్గం:గుంటూరు జిల్లా నుండి ఎన్నికైన మహిళా శాసన సభ్యులు
వర్గం:తిరుమల తిరుపతి దేవస్థాన పాలక మండలి సభ్యులు
మనస్సు తో నడిచే కంప్యూటర్

కాశీ ప్రేమ్ కుమార్ జోనల్ ప్రాజెక్ట్ డైరెక్టర్ నోడల్ అధికారిగా విధులు నిర్వహిస్తున్నారు, సాంస్కృతిక కార్యక్రమాలు, కేంద్ర ఉన్నత విద్యా శాఖ సలహాదారుడుగా చేస్తున్నారు 

## వీరు పుస్తకాలను రచించారు
కంప్యూటరు అనునది అనేకమయిన ప్రక్రియల ద్వారా సమాచారమును రకరకాలుగా వాడుకోటానికి వీలు కలుగచేసే యంత్రం. సమాచారము వివిధ రూపములలో ఉండవచ్చును: ఉదాహరణకు సంఖ్యలుగా, బొమ్మలుగా, శబ్దములుగా లేదా అక్షరములుగా ఉండవచ్చు. 'కంప్యూటరు' అను ఆంగ్ల పదము కంప్యూట్ అనే పదము నుండి వచ్చింది. అలాగే తెలుగులో కూడా గణనము నుండి 'సంగణకము' అను పదమును కంప్యూటరుకు బదులుగా వాడవచ్చు.

కాని ప్రస్తుతం వున్న కంప్యూటర్లను పరిసీలిస్తే వాటిని వాడుటకు మనము కీబోర్డు, మౌసును ఉపయొగించవలెను. ఇలా కకుండా మనము మనస్సులో ఏదైనా ఒక కమాండ్ అనుకుంటే దానికి తగ్గట్టుగా మన కంప్యూటర్ నడుస్తుమంది.దీని వలన మనము కీబోర్డు, మౌసును వాడే అవసరం ఉండదు. కేవలం మన ఆలోచనలతోనే మనం మన కంప్యూటర్ను అదుపు చేయవచ్చు. దీని వలన కంప్యూటర్ వాడుక చాలా తేలిక అవుతుంది.

## వర్ణన
ఈ కంప్యూటర్ మిగతా వాటితో పోలిస్తే తక్కువ బరువులో వుంటుంది . సి పి యు నేరుగా తెరలోనే ఉంటుంది . అందువలన ఎక్కువ స్థలం తీసుకోదు .

వర్గం:కంప్యూటరు శాస్త్రం
వర్గం:యంత్రాలు
సిమ్లా జిల్లా

**సిమ్లా జిల్లా,** హిమాచల్ ప్రదేశ్ రాష్ట్రం లోని 12 జిల్లాల్లో ఒకటి. దీని ముఖ్య పట్టణం సిమ్లా. సిమ్లా జిల్లా 1972 సెప్టెంబరు 1 న ఉనికిలోకి వచ్చింది. జిల్లాకు ఉత్తరాన మండీ, కుల్లు జిల్లాలు, తూర్పున కిన్నౌర్ జిల్లా, ఆగ్నేయంలో ఉత్తరాఖండ్ రాష్ట్రం, నైఋతిలో సోలన్, దక్షిణాన సిర్మౌర్ జిల్లాలు సరిహద్దులుగా ఉన్నాయి.

కాళికా దేవి అవతారమైన శ్యామలా దేవి పేరు మీదుగా జిల్లాకు ఈ పేరు వచ్చింది.

## జనాభా వివరాలు
*2001 భారతదేశ జనాభా లెక్కలు ప్రకారం*
### జనసంఖ్య

* జనసంఖ్య - 8,13,384
** పురుషులు - 4,24,486
** స్త్రీలు - 3,88,898
** లింగ నిష్పత్తి - 916:1000
* జనాభా పెరుగుదల (2001–2011) - 12.58%
* గ్రామీణ జనాభా- 555,269
* నగరప్రాంత జనాభా - 167,233
* లింగ నిష్పత్తి (0–6&nbsp;years) -10000000
* షెడ్యూల్డ్ జాతులు - 188,787
** మొత్తం జనసంఖ్యలో శాతం- 26.13%
* షెడ్యూల్డ్ తెగలు- 4,112
** మొత్తం జనసంఖ్యలో - 0 .57%
* కుటుంబాలు - 1 54,693
** సరాసరి కుటుంబ సభ్యులు - 5

### అక్షరాస్యత

* మొత్తం అక్షరాస్యులు - 6,19,427
** పురుషులు - 3,47,013
** స్త్రీలు - 2,72,414

### '''అక్షరాస్యత శాతం'''

* ప్రజలు - 84.55 %
* పురుషులు - 90.73 %
* స్త్రీలు - 77.80% విద్యా స్థాయి
* మొత్తం - 504,330
* స్థాయి రహితం - 11,640
* ప్రాథమిక - 9 7,060
* Primary - 1 14,805
* మాధ్యమిక - 7 8,995
* మెట్రిక్/హైయ్యర్ సెకండరీ/డిప్లొమా - 1 53,284
* పట్టభద్రులు - 4 8,464

### '''వయసు వారీగా'''

* 0 – 4 వయస్కులు - 5 9,305
* 5 – 14 వయస్కులు - 1 49,801
* 15 – 59 వయస్కులు &nbsp;years - 4 55,784
* 60 వయస్కులు - 5 7,612
* మతం

**మతం (''అధిక సంఖ్యలో 3 స్థానాలు'')**

1.హిందూ - 704,1502.క్రైస్తవం - 8,4933.సిక్కులు - 4,825

**ప్రముఖ పట్టణాలు ** 1.సిమ్లా (*M Corp.*) - 142,555 2. రాంపూర్ ; హిమాచల్ ప్రదేశ్ - 9,653 3. రోహ్రు - 8,205 4. చౌపాల్ ; హిమాచల్ ప్రదేశ్ 6786 5. తెయోగ్ - 5435
### గ్రామాలు
మొత్తం గ్రామాలు - 2,520


దస్త్రం:View of Kangra valley, Himchal Pradesh.jpg|హిమాలయాల్లో లోయ దృశ్యం
దస్త్రం:Shimla.jpg|సిమ్లా శిఖర దృశ్యం
దస్త్రం:2007-07-10Viceregal Lodge Rashtrapati Niwas Shimla gopal1035.jpg|ఇండియన్ ఇన్‌స్టిట్యూట్ ఆఫ్ అడ్వాన్స్‌డ్ స్టడీస్
దస్త్రం:Shimla british.jpg|గొర్రెల మంద
దస్త్రం:Dhami From Jyun Ki Dhaar.jpg|సిమ్లాకు దగ్గర లోని ధామి గ్రామం

### వాతావరణం

## పాలనా నిర్వహణ

## [[2001]] లో గణాంకాలు

## ఇవి కూడా చూడండి

* శాలి మాత ఆలయం

## మూలాలు


## వెలుపలి లింకులు

* Official website of Shimla district 

వర్గం:హిమాచల్ ప్రదేశ్
వర్గం:హిమాచల్ ప్రదేశ్ జిల్లాలు
వర్గం:భారతీయ హిల్ స్టేషను‌లు
ఎడ్మ కిష్టారెడ్డి

**ఎడ్మ కిష్టారెడ్డి** (మార్చి 22, 1947 - ఆగస్టు 18, 2020) తెలంగాణ రాష్ట్రంకు చెందిన రాజకీయ నాయకుడు, మాజీ శాసనసభ్యుడు. కల్వకుర్తి శాసనసభ నియోజకవర్గం నుండి రెండుసార్లు (1994-1999, 2004-2009) ఎమ్మెల్యేగా ప్రాతినిధ్యం వహించాడు.

## జీవిత విషయాలు
కృష్ణారెడ్డి 1947, మార్చి 22న జన్మించాడు.

## రాజకీయరంగం
వ్యవసాయం వృత్తి కలిగిన కిష్టారెడ్డి గవర్నరుగా పనిచేసిన సత్యనారాయణ శిష్యునిగా రాజకీయప్రవేశం చేశాడు. కల్వకుర్తి పంచాయతి వార్డు సభ్యునిగా రాజకీయ ప్రస్థానం ఆరంభించి, సర్పంచిగా, మండల అధ్యక్షులుగా పనిచేశాడు. 1977 అత్యవసరపరిస్థితి కాలంలో జైలుకి వెళ్ళినాడు. 1986లో తెలుగుదేశం పార్టీ తరఫున కల్వకుర్తి మండల అధ్యక్షుడిగా ఎన్నికయ్యాడు.

1994లో జరిగిన ఆంధ్రప్రదేశ్ అసెంబ్లీ ఎన్నికలలో కల్వకుర్తి శాసనసభ నియోజకవర్గం నుండి స్వతంత్ర అభ్యర్థిగా పోటిచేసి, మరో స్వతంత్ర అభ్యర్థి డి.గోపాల్ రెడ్డిపై గెలుపొంది తొలిసారిగా అసెంబ్లీలో అడుగుపెట్టాడు. ఆ తరువాత కాంగ్రెస్ పార్టీలో చేరి 1999లో జరిగిన అసెంబ్లీ ఎన్నికలలో కల్వకుర్తి నియోజకవర్గం నుండి పోటిచేసి, తెలుగుదేశం పార్టీ అభ్యర్థి జైపాల్ యాదవ్ చేతిలో 3,403 ఓట్ల తేడాతో ఓడిపోయాడు. వై.యస్. రాజశేఖరరెడ్డి అనుచరుడిగా 2004లో జరిగిన అసెంబ్లీ ఎన్నికలలో కల్వకుర్తి నియోజకవర్గం నుండి పోటిచేసి, భారతీయ జనతా పార్టీ అభ్యర్థి తల్లోజు ఆచారిపై 22117 ఓట్ల మెజారిటీతో గెలుపొందాడు. 2009లో జరిగిన అసెంబ్లీ ఎన్నికలలో కల్వకుర్తి నియోజకవర్గం నుండి పోటిచేసి, తెలుగుదేశం పార్టీ అభ్యర్థి జైపాల్ యాదవ్ చేతిలో 600 ఓట్ల తేడాతో ఓడిపోయాడు.

తెలంగాణ రాక ముందు వైఎస్ఆర్ కాంగ్రెస్ పార్టీలో కీలకంగా పనిచేశాడు. 2018, జూన్ 9న టీఆర్ఎస్ పార్టీలో చేరాడు.

## మరణం
కృష్ణారెడ్డి గొంతు సమస్యతో హైదరాబాదులోని ఒమేగా దవాఖానలో చికిత్స పొందుతూ 2020, ఆగస్టు 18న మరణించాడు.

## మూలాలు

వర్గం:1947 జననాలు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జన్మస్థలం తెలియని వ్యక్తులు
వర్గం:2020 మరణాలు
నరహరి

**నరహరి** అనునది ఆంధ్రప్రదేశ్, కర్ణాటక రాష్ట్రములలో క్షత్రియులు (రాజులు) యొక్క ఇంటిపేరు. వీరు ఆత్రేయస గోత్రమునకు చెందిన క్షత్రియ రాజులు. వీరు గుంటూరు, కృష్ణా, ప్రకాశం, రాయలసీమ జిల్లాలలో ఎక్కువగా స్థిరపడి యున్నారు. వీరు క్షత్రియులలో మిగిలిన గోత్రాలైన కశ్యపస, వశిష్ట, భరద్వాజ గోత్రముల వారిని పెళ్ళి ఆడుదురు. వీరు హంపి విజయనగర రాజ్యమును యేలిన ఆరవీడు వంశమునకు చెందిన చంద్రవంశ క్షత్రియులు.

## ఇంటి పేరు గల వ్యక్తులు

* **[[నరహరి తీర్థ]]** (c. 1243 - c. 1333) ఒక ద్వైత తత్వవేత్త, పండితుడు, రాజనీతిజ్ఞుడు, మధ్వాచార్య శిష్యులలో ఒకరు. ఇతడు శ్రీపాదరాజుతో పాటు హరిదాస ఉద్యమానికి మూలపురుషుడుగా పరిగణించబడ్డాడు. అతని రచనల్లో కేవలం రెండు మాత్రమే మిగిలి ఉన్నాయి. అతనిలోని కొన్ని పాటలు రఘుకులతిలక అనే కలం పేరుతో మనుగడలో ఉన్నాయి. తూర్పు గంగా పాలకులకు గణనీయమైన ప్రభావం చూపిన మంత్రిగా, తరువాత మధ్వాచార్య మఠానికి పీఠాధిపతిగా, నరహరి సింహాచలం ఆలయాన్ని ప్రఖ్యాత విద్యా స్థాపనగా, వైష్ణవుల మత కేంద్రంగా మార్చాడు.
* **[[నరహరి పారిఖ్|నరహరి ద్వారకాదాస్ పారిఖ్]]** భారతదేశంలోని గుజరాత్ కు చెందిన రచయిత, స్వాతంత్ర్య సమరయోధుడు, సంఘ సంస్కర్త. మహాత్మా గాంధీ చే ప్రభావితమైన ఆయన తన జీవితమంతా గాంధేయ సంస్థలతో సంబంధం కలిగి ఉన్నారు. అతను జీవిత చరిత్రలను వ్రాశాడు, సహచరుల రచనలను సవరించాడు, కొన్ని రచనలను అనువదించాడు. ఆయన రచన గాంధేయ ప్రభావాన్ని కూడా ప్రతిబింబించింది.
* **[[నరహరి జిర్వాల్|నరహరి సీతారాం జిర్వాల్]]**  (జననం 19 జూన్ 1959) మహారాష్ట్రకు చెందిన రాజకీయ నాయకుడు. ఆయన దిండోరి శాసనసభ నియోజకవర్గం నుండి నాలుగుసార్లు ఎమ్మెల్యేగా 2024 డిసెంబరు 15న మూడో ఫడ్నవీస్ మంత్రివర్గంలో ఆహారం & ఔషధ పరిపాలన, ప్రత్యేక సహాయ శాఖ మంత్రిగా బాధ్యతలు చేపట్టాడు.
* **[[నరహరి మహతో]]** భారతదేశానికి చెందిన రాజకీయ నాయకుడు. ఆయన పురూలియా లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
* **[[నరహర్ విష్ణు గాడ్గిల్]]** (10 జనవరి 1896 – 12 జనవరి 1966) భారత స్వాతంత్ర్య సమరయోధుడు, రాజకీయ నాయకుడు, రచయిత. ఆయన మహారాష్ట్రకు చెందినవారు. స్వాతంత్ర్యానంతరం భారత ప్రభుత్వంలో మొదటి విద్యుత్‌   శాఖ మంత్రిగా పనిచేశారు.  ఆయన కుమారుడు విత్తల్‌రావు గాడ్గిల్ కాంగ్రెస్ నాయకుడిగా పార్లమెంట్ సభ్యుడిగా పనిచేశారు. ఆయన మనవడు అనంత్ గాడ్గిల్ కూడా రాజకీయ నాయకుడే.

## మూలాలు

వర్గం:ఇంటిపేర్లు
ఇంటర్నెట్ కేఫ్

**ఇంటర్నెట్ కేఫ్** లేదా **సైబర్ కేఫ్** అనేది రుసుము తీసుకొని ఇంటర్నెట్ సదుపాయాన్ని అందించే ఒక వేదిక. ఈ మాటలని పాశ్చాత్య దేశాలలో **ఇంటర్నెట్ కఫే** అనిన్నీ **సైబర్ కఫే** అనిన్నీ ఉచ్చరిస్తారు. ఇక్కడ సాధారణంగా కంప్యూటర్ ఉపయోగించుకున్న సమయం ఆధారంగా రుసుము వసూలు చేస్తారు.

## చరిత్ర
దక్షిణ కొరియాలో మొదటి ఆన్లైన్ కేఫ్, ఎలక్ట్రానిక్ కేఫ్ అనే పేరుతో ప్రారంభమైంది, దీనిని మార్చి 1988 లో హన్‌జిక్ విశ్వవిద్యాలయం ముందు సియోల్లో హన్ శాంగ్-సు, కేయుం నూరి ప్రారంభించారు. ఇది రెండు *16-bit* కంప్యూటర్లను కలిగి ఉన్నది, వీటికి టెలిఫోన్ లైన్ల ద్వారా ఆన్లైన్ సర్వీస్ నెట్వర్క్ అనుసంధానించబడింది. ఆన్లైన్ సేవా వినియోగదారుల యొక్క ఆఫ్లైన్ సమావేశాలు ఎలక్ట్రానిక్ కేఫ్ లో జరిగేవి, ఇది ఆన్లైన్, ఆఫ్లైన్ కార్యకలాపాలు అనుసంధానం చేసే స్థలం అయ్యింది. కొరియాలో ఆన్లైన్ కేఫ్ ఇతర పురోగతి సాధించిన దేశాలకు 2-3 సంవత్సరములకు ముందే ప్రారంభమయింది.

ఆన్లైన్ కేఫ్ పద్ధతి యునైటెడ్ స్టేట్స్ లో జూలై 1991 లో ప్రారంభమైంది, శాన్ ఫ్రాన్సిస్కోలో వేన్ గ్రీగోరి అనే అతను ఎస్ ఎఫ్ నెట్ కాఫీహౌస్ నెట్వర్క్ పేరుతో దీనిని ప్రారంభించాడు.

గ్రిగోరి తాను రూపొందించిన 25 కాయిన్ కంప్యూటర్ టెర్మినల్స్ శాన్ ఫ్రాన్సిస్కో బే ఏరియా అంతా కాఫీహౌస్లలో స్థాపించాడు. 32 లైన్ బులెటిన్ బోర్డు సిస్టంలోకి ఈ కేఫ్ టెర్మినల్స్ డయల్ చేయబడేవి, అది ఫిడోనెట్ మెయిల్, 1992 నుండి ఇంటర్నెట్ మెయిల్ సహా ఎలక్ట్రానిక్ సేవలను ఒక వ్యూహంగా అందించేది.

పూర్తి ఇంటర్నెట్ యాక్సెస్ (సైబర్ కేఫ్) తో కేఫ్ అనే భావన ఇవాన్ పోప్ 1994 ప్రారంభంలో కనుగొన్నారు.

## ఇవి కూడా చూడండి

వర్గం:అంతర్జాలం
వర్గం:అంతర్జాల ఆధారిత వ్యవస్థలు
ఎర్రపాలెం

**ఎర్రపాలెం,** పల్నాడు జిల్లా వెల్దుర్తి మండలానికి చెందిన రెవెన్యూయేతర గ్రామం.
## గ్రామంలోని దర్శనీయ ప్రదేశములు/దేవాలయములు
శ్రీ హరిహర బాలనాగేంద్రస్వామివారి ఆలయం:- 16 సంవత్సరాల క్రితం, గ్రామానికి చెందిన కిలారు వెంకటకోటమ్మ అను భక్తురాలి ద్వారా వెలుగులోనికి వచ్చిన ఈ ఆలయంలోని స్వామివారు, నిత్య పూజలందుకొనుచున్నారు. అప్పట్లోనే పలువురు భక్తులు, ఒక కోటి రూపాయలతో ఈ ఆలయప్రాంగణంలో శ్రీ విఘ్నేశ్వరస్వామి, శ్రీ వేంకటేశ్వరస్వామి, శివుడు, దుర్గామాత, శ్రీ నాగేంద్రస్వామి ఆలయాలను నిర్మించారు. ప్రతి ఆదివారం వందలాదిమంది భక్తులు, ఈ ఆలయంలోని స్వామివారి సన్నిధికి చేరుకొని, పూజలుచేసి, కోరిన కోర్కెలు తీరేటందుకు ఆలయంలో జాగరణ చేసెదరు. ప్రతి సంవత్సరం స్వామివారి జన్మదినమైన మాఘశుద్ధపౌర్ణమికి స్వామివారికి వార్షిక ఉత్సవ వేడుకలు నయనానందకరంగా నిర్వహించెదరు. ఈ సందర్భంగా స్వామివారికి ప్రత్యేక పూజలు, అభిషేకాలు నిర్వహించెదరు. దాతల విరాళాలతో ఆలయ సన్నిధిలో విశేష అన్నప్రసాద వితరణ చేసెదరు. సాయంత్రం స్వామివారికి గ్రామంలో రథోత్సవం నిర్వహించెదరు. రాత్రికి పలు సాంస్కృతిక కార్యక్రమాలు నిర్వహించెదరు.

## మూలాలు

వర్గం:దుర్గి మండలం లోని రెవిన్యూయేతర గ్రామాలు
జయసూర్య

**జయసూర్య** పేరుతో అనేకమంది వ్యక్తులు ఉన్నారు

*సనత్ జయసూర్య - శ్రీలంకకు చెందిన క్రికెట్ ఆటగాడు
*ఎన్.ఎం.జయసూర్య - హైదరాబాదుకు చెందిన ప్రముఖ వైద్యుడు, స్వాతంత్ర్య సమరయోధుడు
కాకానిపాలెం

**కాకానిపాలెం** ప్రకాశం జిల్లా అద్దంకి మండలానికి చెందిన రెెవెన్యూయేతర గ్రామం.

## విద్యా సౌకర్యాలు
### జిల్లా పరిషత్తు ఉన్నత పాఠశాల
2016-17 విద్యా సంవత్సరంలో ఈ పాఠశాలలో పదవ తరగతి చదివిన ఎల్.ఏడుకొండలు అను విద్యార్ధి, 9.7 జి.పి.యే సాధించడమేగాక, ఒంగోలులోని ఐ.ఐ.ఐ.టి లో ప్రవేశానికి అర్హత సాధించినాడు.

### చైతన్య బధిరుల ఆశ్రమ పాఠశాల

## దర్శనీయ ప్రదేశాలు/దేవాలయాలు
*శ్రీరామాలయం:- ఇక్కడ శ్రీరామనవమి సందర్భంగా ప్రతి సంవత్సరం, శ్రీ సీతారాముల కళ్యాణం, వైభవంగా నిర్వహించెదరు. 
*శ్రీ వీరాంజనేయస్వామివారి దేవాలయం:- ఈ దేవాలయానికి 3.4 ఎకరాల మాన్యం భూమి ఉన్నది.

## గ్రామ విశేషాలు
మండల న్యాయసేవా విభాగం ఆధ్వర్యంలో ఈ గ్రామ జిల్లా పరిషత్తు ఉన్నత పాఠశాల ఆవరణలో, 2017, జులై-22న **న్యాయవిఙాన సదస్సు ** నిర్వహించినారు.

## మూలాలు
ఒద్దులవాగుపల్లి

**ఒద్దులవాగుపల్లి** ప్రకాశం జిల్లా రాచర్ల మండలానికి చెందిన రెవెన్యూయేతర  గ్రామం. 

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో అన్నపురెడ్డి సుబ్బలక్ష్మమ్మ, 54 ఓట్ల మెజారిటీతో, సర్పంచిగా ఎన్నికైనారు. 
## దర్శనీయ ప్రదేశాలు/దేవాలయాలు
శ్రీ పద్మావతీ సమేత శ్రీ వేంకటేశ్వరస్వామివారి ఆలయం.

## మూలాలు
కంచరగుంట (దుర్గి)

**కంచరగుంట**, ఆంధ్రప్రదేశ్ రాష్ట్రం, పల్నాడు జిల్లా, దుర్గి మండలంలోని గ్రామం. ఇది ఆంధ్ర ప్రాంతానికి చెందినది. ఇది జిల్లా  ప్రధాన కేంద్రం గుంటూరు నుండి పశ్చిమాన 118 కిమీ దూరంలో ఉంది. దుర్గి నుండి 9 కి.మీ. తెలంగాణ రాష్ట్ర రాజధాని హైదరాబాద్ నుండి 178 కి.మీ దూరంలో ఉంది.

కంచరగుంట పిన్ కోడ్ 522612, పోస్టల్ ప్రధాన కార్యాలయం దుర్గి.

కోలగుట్ల (3 కి.మీ.), ఆత్మకూర్ (5 కి.మీ.), రాయవరం (8 కి.మీ.), దుర్గి (8 కి.మీ.), మందడి (9 కి.మీ.) కంచరగుంటకు సమీప గ్రామాలు. కంచరగుంట చుట్టూ పశ్చిమాన వెల్దుర్తి మండలం, ఉత్తరాన మాచర్ల మండలం, ఉత్తరాన రెంటచింతల మండలం, ఉత్తరాన గురజాల మండలం ఉన్నాయి.

మాచర్ల, వినుకొండ, మిర్యాలగూడ, నరసరావుపేట పట్టణాలు కంచరగుంటకు సమీపంలో ఉన్నాయి.

### త్రాగునీటి సౌకర్యo
గ్రామములోని త్రాగునీటి ఎద్దడి కారణంగా, గ్రామములో, గ్రామ సర్పంచ్ వేముల పెదసుబ్బారావు, మూడు లక్షల రూపాయల వ్యయంతో ఏర్పాటు చేసిన ఒక త్రాగునీటి బోరును, 2015,జులై-15వ తేదీనాడు, ప్రారంభించారు. 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, వేముల పెదసుబ్బారారు, సర్పంచిగా ఎన్నికైనాడు. 
## దర్శనీయ ప్రదేశాలు/దేవాలయాలు
ఈ గ్రామంలో ప్రధాన కూడలిలో ఉన్న, బొడ్రాయి వార్షికోత్సవం 2014,ఫిబ్రవరి-12న భక్తిశ్రద్ధలతో జరిపారు. ఆ రోజు ప్రత్యేక పూజలు, అభిషేకాలు, అన్నదానం కార్యక్రమాలు నిర్వహించారు. 
## మూలాలు


వర్గం:దుర్గి మండలం లోని రెవిన్యూయేతర గ్రామాలు
కడియాల గోపాలరావు

**కడియాల గోపాలరావు** కమ్యూనిస్టు పార్టీకి చెందిన పార్లమెంటు సభ్యుడు. ఇతడు ఉమ్మడి మద్రాసు రాష్ట్రంలో గుడివాడ లోక్‌సభ నియోజకవర్గం నుండి 1వ లోక్‌సభకు ఎన్నికయ్యాడు.

ఇతడు 1912 డిసెంబరు 1 తేదీన కాటూరు గ్రామంలో జన్మించాడు. మచిలీపట్నంలోని హిందు ఉన్నత పాఠశాల లోను తర్వాత అలహాబాద్ లోని టాండన్ విద్యాపీఠంలో విద్యాభ్యాసం చేసాడు. ఇతడు 1943 నుండి ఆంధ్ర ప్రావిన్షియల్ కిసాన్ సభకు అధ్యక్షత వహించాడు. తర్వాత కేంద్ర కిసాన్ కౌన్సిల్ సభ్యునిగా 1944-45 మధ్య తన సేవల్ని అందించాడు. జిల్లా యువజన లీగ్ కు రెండు సంవత్సరాలు అధ్యక్షత వహించి మహిళకు ప్రత్యేక సాంఘిక సేవా విభాగాన్ని ఏర్పాటుచేయడానికి కృషిచేశాడు.

1958లో ఖమ్మం పట్టణంలో జరిగిన ఉమ్మడి కమ్యూనిస్టు రాష్ట్ర మహాసభలో చండ్ర రాజేశ్వరరావు ప్రధాన కార్యదర్శిగాను సంబంధిత కార్యవర్గంలో కడియాల గోపాలరావును సభ్యునిగా నియమించారు.

## మూలాలు

వర్గం:1వ లోక్‌సభ సభ్యులు
వర్గం:1912 జననాలు
వర్గం:భారత కమ్యూనిస్టు నాయకులు
నామాలపాడు

"నామాలపాడు" ఖమ్మం జిల్లా బయ్యారం మండలానికి చెందిన గ్రామం.. 
 
* నామాలపాదు నందిమేడారంలో ప్రతి సంవత్సరం మాఘపౌర్ణమికి, సమంక్క, సారాలమ్మ జాతర జరుగును. ఈ గ్రామం మినీ మేడారంగా ప్రసిద్ధి చెందినది. [1]

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం

### సమీప గ్రామాలు

### సమీప మండలాలు

## గ్రామంలో విద్యా సౌకర్యాలు
## గ్రామానికి రవాణా సౌకర్యాలు
## గ్రామములో మౌలిక వసతులు
### ఆరోగ్య సంరక్షణ
### మంచినీటి వసతి
### రోడ్దు వసతి
### విద్యుద్దీపాలు
### తపాలా సౌకర్యం
## గ్రామములో రాజకీయాలు
## గ్రామంలోని దర్శనీయ ప్రదేశములు/ దేవాలయాలు
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయంం వ్యవసాయాధారిత వృత్తులు

## గ్రామములోని ప్రముఖులు (నాడు/నేడు)

## మూలాలు

## వెలుపలి లంకెలు

[1] ఈనాడు ఖమ్మం ; 2014, ఫిబ్రవరి-12; 6వ పేజీ.
కానేటి మోహనరావు

**కానేటి మోహనరావు** (డిసెంబర్ 12, 1928- జూన్ 14, 2014) కమ్యూనిస్టు పార్టీకి చెందిన పార్లమెంటు సభ్యుడు, భారత స్వాతంత్ర్య సమరయోధుడు. ఇతడు రాజమండ్రి లోక్‌సభ నియోజకవర్గం నుండి 1952 సంవత్సరంలో 1వ లోక్‌సభకు ఎన్నికయ్యారు.

ఇతడు 1925 డిసెంబరు 12 తేదీన తూర్పు గోదావరి జిల్లాలోని రాజోలు మండలానికి చెందిన దిండి గ్రామంలో జన్మించారు. ఇతని ప్రాథమిక విద్యాభ్యాసం దిండి గ్రామంలోను, ఆ తర్వాత సఖినేటిపల్లి, నర్సాపూర్ లలో జరిగింది. ఇతడు సూర్యకాంతమ్మను వివాహం చేసుకోగా వారికి ఒక కుమారుడు, ఒక కుమార్తె కలిగారు.

వీరు 1937 నుండి తాలూకా, జిల్లా కమ్యూనిస్ఠు కార్యక్రమాలలో చురుకుగా పాల్గొని వ్యవసాయ కూలీల ఉద్యమంలో కీలకపాత్ర పోషించారు. నిజాం పరిపాలనను వ్యతిరేకించినందుకు 1942 నుండి 1945 మధ్య రాజోలు, అమలాపురం, రాజమండ్రి, రామచంద్రపురం, ఏలూరులలో కఠిన కారాగార శిక్షను అనుభవించారు. కడలూరు జైలులో ఇతనితో పాటు నీలం సంజీవరెడ్డి కూడా శిక్ష అనుభవించారు. 1952లో చైనాలో జరిగిన ప్రపంచ శాంతి సమావేశాలకు హాజరయ్యారు. 1962లో కమ్యూనిస్ట్‌ పార్టీ చీలిపోవడంతో 8వేల ఓట్లతో ఓడపోయారు. అలాగే 1967లో కూడా ఓటమిపాలయ్యాను. వీరు కానేటి వరహాలరావును తన రాజకీయ గురువుగా పేర్కొన్నారు.

తొలి పార్లమెంటు వజ్రోత్సవాల నేపథ్యంలో 2012 లో వీరిని భారత ప్రభుత్వం సన్మానించింది.

ప్రస్తుతం కాకినాడ దగ్గర్లోని మట్లపాలెం గ్రామం నుండి ఆరు కిలోమీటర్ల దూరంలోనున్న చిన్నపల్లెలో విశ్రాంత జీవితం గడుపుతున్నారు.

## మూలాలు

వర్గం:1వ లోక్‌సభ సభ్యులు
వర్గం:1925 జననాలు
వర్గం:2014 మరణాలు
వర్గం:తూర్పు గోదావరి జిల్లా కమ్యూనిస్టు నాయకులు
వర్గం:తూర్పు గోదావరి జిల్లా స్వాతంత్ర్య సమర యోధులు
వర్గం:తూర్పు గోదావరి జిల్లా నుండి ఎన్నికైన లోక్‌సభ సభ్యులు
పి.రమేష్ బాబు

thumb|పి.రమేష్ బాబు
డాక్టర్ **పి.రమేష్ బాబు** హృద్రోగ నిపుణులుగా, రమేష్ హాస్పిటల్స్ మేనేజింగ్ డైరెక్టర్ గా వ్యవహరిస్తున్నారు. 

## బాల్యం
తల్లిదండ్రులు కమలాదేవి,సుబ్బారావు.జన్మస్థలం దెందులూరు.పెరిగింది గన్నవరం విజయవాడ

## విద్యాభ్యాసం
రమేష్ బాబు ప్రఖ్యాత గుంటూరు వైద్య కళాశాలలో చదివి 1980లో ఎం.బి.బి.ఎస్. పట్టాను పొందారు. 1981లో ఆంధ్రప్రదేశ్ రాష్ట్ర వైద్య విద్యా పోస్టు గ్రాడ్యుయేట్ పరీక్షలో ప్రథమ స్థానంలో నిలిచారు. 1982-84 సంవత్సరాలలో ఎం.డి. (ఇంటర్నల్ మెడిసిన్) ప్రతిష్ఠాత్మక ఎ.ఐ.ఐ.ఎం.ఎస్. (న్యూఢిల్లీ) లో జూనియర్ రెసిడెంట్ గా చదువుకున్నారు. 1984లో ఎం.డి. పట్టా సాధించారు. 1985	ఎయిమ్స్ (న్యూఢిల్లీ) జాతీయస్థాయిలో నిర్వహించిన డి.ఎం. ప్రవేశపరీక్షలో ప్రథమ స్థానంలో నిలిచారు.	1985 – 88 వరకూ ఎయిమ్స్ లో చదివి 1988లో డి.ఎం. పట్టా సాధించారు.

## వైద్యరంగం
1988లో విజయవాడ నగరంలో కార్డియాక్ ఐ.సి.సి.యూనిట్ ప్రారంభించారు. 1996లో కోస్తా జిల్లాల్లోకెల్లా తొలి కార్డియాక్ కేథరిషన్ లాబొరేటొరీని	విజయవాడలో ప్రారంభించారు. 1996లో కోస్తా జిల్లాల్లోకెల్లా తొలి బాలూన్ ఆంజియోప్లాస్టీని, కరోనరీ బైపాస్ ని విజయవంతంగా నిర్వహించారు. 2011	ఆంధ్రప్రదేశ్ రాష్ట్రంలోనే తొలిసారిగా 256 స్లైస్ సి.టి.లను ప్రారంభించారు. 
## కార్డియాలజీ రంగంలో అనుభవం
* డా.రమేష్ కార్డియాక్, మల్టీ స్పెషాలటీ హాస్పిటల్స్ (విజయవాడ) లో 7229 పీసీఐలతో కలిపి 46697కు పైగా ఆంజియోగ్రామ్స్ చేశారు.
* 727 ప్రాథమిక పీసీఐలు చక్కని ఫలితాలతో నిర్వహించారు.
* 10417 గుండె శస్త్రచికిత్సలు చేయగా అందులో 99శాతం శస్త్రచికిత్సలు విజయవంతమయ్యాయి.
## పరిశోధన పత్రాలు
* రమేష్ జాతీయ స్థాయి కాన్ఫరెన్సులలో కార్డియాలజీకి సంబంధించిన వివిధ అంశాలపై 10 పరిశోధన పత్రాలు సమర్పించారు. 
* ఆయన అంతర్జాతీయ స్థాయి జర్నల్సులో 5 పరిశోధన పత్రాలను ప్రచురితమయ్యాయి.
## క్రీడలు
రమేష్ క్రీడల్లో ఆసక్తితో పలు క్రీడాపోటీల్లో పాల్గొని బహుమతులు పొందారు:
* కళాశాల, విశ్వవిద్యాలయాల స్థాయిలో చదరంగం, క్యారమ్స్ ఆటల్లో పలు పోటీల్లో బహుమతులు పొందారు.
* నాగార్జున విశ్వవిద్యాలయ అంతర్ కళాశాల స్థాయి టోర్నమెంటును 1979లో గెలుపొందారు.
## మూలాలు

వర్గం:తెలుగువారిలో వైద్యులు
వర్గం:కృష్ణా జిల్లా వైద్యులు
వర్గం:గుండె చికిత్స నిపుణులు
మోహనరావు

**మోహనరావు** తెలుగువారిలో కొందరి పేరు.

* కానేటి మోహనరావు, భారత పార్లమెంటు సభ్యుడు.
* సి.హెచ్.మోహనరావు, ప్రముఖ జీవ వైద్య పరిశోధకుడు.
----
* రామమోహనరావు (అయోమయ నివృత్తి పేజీ)
కె.వి. రామకృష్ణారెడ్డి

**కె.వి.రామకృష్ణారెడ్డి** భారత పార్లమెంటు సభ్యుడు. ఇతడు హిందూపురం లోక్‌సభ నియోజకవర్గం నుండి రెండు సార్లు లోక్‌సభకు ఎన్నికయ్యాడు.
## జీవిత విశేషాలు
కె.వి.రామకృష్ణారెడ్డి 1907లో అనంతపురం జిల్లా, కదిరి తాలూకా, కడపలవారిపల్లెలో జన్మించాడు. ఇతని తండ్రి పేరు వన్నూరు రెడ్డి. ఇతని విద్యాభ్యాసం బెనారస్ హిందూ విశ్వవిద్యాలయంలోను, కలకత్తా విశ్వవిద్యాలయంలోను గడిచింది. ఇతడు ఎం.ఎ., బి.ఎల్., పట్టాలు పొందాడు. 1937, జులై 2న ఇతనికి రమారత్నంతో వివాహం జరిగింది. ఈ దంపతులకు 4గురు కుమారులు, 4గురు కుమార్తెలు కలిగారు. ఇతడు చెంగల్పట్టు జిల్లా విల్లివాకం పంచాయతీ బోర్డుకు, పశ్చిమ గోదావరి జిల్లా భీమవరం పంచాయతీ బోర్డుకు స్పెషల్ ఆఫీసర్‌గా పనిచేశాడు. 1941లో వ్యక్తిగత సత్యాగ్రహంలో పాల్గొన్నందుకు అరెస్టయి అల్లీపురం సెంట్రల్ జైలులో ఆరునెలలు కారాగార శిక్ష అనుభవించాడు. 1942లో జాతీయనాయకుల అరెస్టులను వ్యతిరేకించడంతో ఇతని న్యాయవాద వృత్తిని రద్దు చేశారు. ఆంధ్ర కిసాన్ కాంగ్రెస్సుకు ఉపాధ్యక్షుడిగా పనిచేశాడు. ఇతడు గిద్దలూరు, మదనపల్లె, హిందూపురం మొదలైన చోట్ల వయోజనులైన గ్రామీణుల కోసం రాజకీయ వేసవి పాఠశాలలను నిర్వహించాడు. రాయలసీమలో రైతు సంఘాలను, యువక సంఘాలను నెలకొల్పాడు. ఇతడు అఖిల భారత కిసాన్ కాంగ్రెస్ వర్కింగ్ కమిటీ సభ్యుడిగా, ఆల్ ఇండియా రూరల్ పీపుల్స్ ఫెడరేషన్‌కు జాయింటు సెక్రెటరీగా, ఆంధ్ర ప్రొవెన్షియల్ కాంగ్రెస్ క్షామ నివారణ సంఘానికి జనరల్ సెక్రెటరీగా, ఆంధ్రప్రదేశ్ కాంగ్రెస్ కమిటీ పలాసలో నడిపిన సేవాదళ్ క్యాంపు నిర్వాహకునిగా, రాయలసీమ యువసంఘానికి అధ్యక్షుడిగా పలు పదవులు చేపట్టాడు. కాంగ్రెస్ పార్టీకి చెందినప్పటికీ ఇతనికి ఆంధ్ర కిసాన్ కాంగ్రెస్, కృషిలోక్ పార్టీ, ఫార్వర్డ్ బ్లాక్ తదితర వామపక్ష సంస్థలతో మంచి సంబంధాలున్నాయి. ఇతడు 1957లో రెండవ లోక్‌సభకు, 1962లో మూడవ లోక్‌సభకు హిందూపురం లోక్‌సభ నియోజకవర్గం నుండి భారత జాతీయ కాంగ్రెస్ పక్షాన ఎన్నికై పార్లమెంటు సభ్యుడిగా పనిచేశాడు. 1959-62లో కాంగ్రెస్ పార్టీ ఆంధ్రప్రాంతపు విప్‌గా పనిచేశాడు.    
## మూలాలు

వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:అనంతపురం జిల్లా నుండి ఎన్నికైన లోక్‌సభ సభ్యులు
వర్గం:అనంతపురం జిల్లా రాజకీయ నాయకులు
కొండ్రు సుబ్బారావు

thumb|కోడ్రు సుబ్బారావు, శ్రీమతి కోండ్రు బిక్షమ్మ
**కొండ్రు సుబ్బారావు** (జ: 1918) భారత పార్లమెంటు సభ్యుడు. ఇతడు 1వ లోక్‌సభకు ఏలూరు లోక్‌సభ నియోజకవర్గం నుండి బయ్యా సూర్యనారాయణ మూర్తితో కలిసి ఎన్నికయ్యాడు.

ఇతడు దెందులూరు సమీపంలోని అప్పారావు పాలెం గ్రామంలో 1918లో జన్మించాడు.
వృత్తిరీత్యా వ్యవసాయదారుడైన సుబ్బారావు ఏలూరులోని మునిసిపల్ ఉన్నత పాఠశాలలో చదువుకున్నారు. 1942 నుండి హరిజనోద్ధరణ కార్యక్రమాలలో చురుకుగా పాల్గొని జిల్లా హరిజన సంఘానికి అధ్యక్షునిగా సేవచేశాడు.

ఇతను కమ్యూనిష్టు భావజాలాలకు ఆకర్షితులై జిల్లా కమ్యూనిష్టు సంఘం సభ్యునిగా చేరి భారతీయ కమ్యూనిస్టు పార్టీ తరపున పోటీచేశాడు.

ఇతని వివాహం భిక్షమ్మతో 1942లో జరిగింది; వీరికి 3 కుమారులు, ఒక కుమార్తె.

## మూలాలు

వర్గం:1వ లోక్‌సభ సభ్యులు
వర్గం:1918 జననాలు
వర్గం:పశ్చిమ గోదావరి జిల్లా కమ్యూనిస్టు నాయకులు
వర్గం:పశ్చిమ గోదావరి జిల్లా నుండి ఎన్నికైన లోక్‌సభ సభ్యులు
టి.ఎన్.విశ్వనాథరెడ్డి

**టి.ఎన్.విశ్వనాథరెడ్డి** భారత పార్లమెంటు సభ్యుడు. ఇతడు చిత్తూరు లోక్‌సభ నియోజకవర్గం నుండి 1వ లోక్‌సభకు, రాజంపేట లోక్‌సభ నియోజకవర్గం నుండి 2వ లోక్‌సభ ఎన్నికయ్యారు.

ఇతడు 1919 జూలై 1 తేదీన మదనపల్లిలో జన్మించాడు. వీరు మద్రాసులోని లయోలా కళాశాల లోను, మద్రాసు క్రిస్టియన్ కళాశాల లోను చదువుకున్నారు. 1944 సంవత్సరంలో పుష్పవేణమ్మను వివాహం చేసుకున్నారు. వీరికు ఒక కుమారుడు, ఇద్దరు కుమార్తెలు.

ఇతడు చైనా, థాయిలాండ్, బర్మా దేశాలను సందర్శించారు.

## మూలాలు

వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:1919 జననాలు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన లోక్‌సభ సభ్యులు
విశ్వనాథరెడ్డి

**విశ్వనాథరెడ్డి** తెలుగువారిలో కొందరి పేరు.

* కేతు విశ్వనాథరెడ్డి, ప్రముఖ కథా రచయిత.
* టి.ఎన్.విశ్వనాథరెడ్డి, పార్లమెంటు సభ్యుడు.
యెద్దుల ఈశ్వరరెడ్డి

**వై.ఈశ్వరరెడ్డి** గా ప్రసిద్ధులైన **యెద్దుల ఈశ్వరరెడ్డి** భారత పార్లమెంటు సభ్యుడు, స్వాతంత్ర్య సమరయోధుడు. ఇతడు కడప లోక్‌సభ నియోజకవర్గం నుండి 1వ లోక్‌సభ, 3వ లోక్‌సభ, 4వ లోక్‌సభ, 5వ లోక్‌సభ లకు ఎన్నికయ్యారు.

ఇతడు 1915 సంవత్సరంలో జన్మించి ఆజన్మాంతం బ్రహ్మచారిగా జీవించారు. ఈశ్వరరెడ్డి 1915లో జమ్మలమడుగు తాలూకా పెద్ద పసుపుల గ్రామంలో జన్మించాడు. తండ్రి చినవెంకట సుబ్బారెడ్డి. ఈయన బి.ఏ. దాకా చదివాడు. 1941లో జిల్లా కాంగ్రేసు కమిటీ సభ్యుడిగా పనిచేశాడు.

భారత స్వాతంత్ర్య సంగ్రామంలో భారత జాతీయ కాంగ్రెసు సభ్యునిగా, 1941లో వ్యక్తిగత సత్యాగ్రహంలో పాల్గొని 4 నెలలు పాటు, వెల్లూరు, అలీపురం జైళ్ళలో కారాగార శిక్షను అనుభవించారు. 1942 నుండి భారత కమ్యూనిస్టు పార్టీలో చేరి రైతుల సత్యాగ్రహంలో పాల్గొన్నారు. పాలూరులో మొదటి రైతు సభను ఏర్పాటు చేశాడు.

స్వాతంత్ర్యం తర్వాత ఈశ్వరరెడ్డి ప్రజాస్వామ్య రాజకీయాల్లో క్రియాశీలకంగా పాల్గొని, 1952లో కడప లోక్‌సభ నియోజకవర్గం నుండి లోక్‌సభకు ఎన్నికై 1957 వరకు ప్రాతినిధ్యం వహించాడు. 1957లో తిరిగి కడప లోక్‌సభ స్థానానికి పోటీచేసినా, కాంగ్రేసు అభ్యర్థి ఊటుకూరు రామిరెడ్డి చేతిలో ఓడిపోయాడు. 1958 నుండి 1962 వరకు ఆంధ్రప్రదేశ్ శాసనమండలి సభ్యునిగా కూడా సేవచేశాడు. ఆ తర్వాత పర్యాయం తిరిగి కడప లోక్‌సభ నియోజకవర్గం నుండి పోటీచేసి వరుసగా మరో మూడు పర్యాయాలు లోక్‌సభ సభ్యుడిగా ఉన్నాడు.

## మూలాలు

వర్గం:1వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:1915 జననాలు
వర్గం:కడప జిల్లా స్వాతంత్ర్య సమర యోధులు
వర్గం:కడప జిల్లా నుండి ఎన్నికైన లోక్‌సభ సభ్యులు
వర్గం:కడప జిల్లాకు చెందిన శాసనమండలి సభ్యులు
వర్గం:ఆంధ్రప్రదేశ్ కమ్యూనిస్టు నాయకులు
సి.కృష్ణయాదవ్

**చెన్నబోయిన కృష్ణయాదవ్** హైదరాబాదుకు చెందిన రాజకీయ నాయకుడు. పేపర్‌బాయ్‌గా జీవనం ఆరంభించి రాష్ట్ర మంత్రి వరకు ఎదిగారు. స్టాంపుల కుంభకోణంలో జైలుకు వెళ్ళి నిర్దోషిగా బయటపడ్డారు.
## రాజకీయ ప్రస్థానం
1986లో హైదరాబాదు నగరపాలక సంస్థ కార్పోరేటరుగా ఎన్నికయ్యారు. ఆ తర్వాత శాసనసభకు హిమాయత్‌నగర్ అసెంబ్లీ నియోజకవర్గం నుంచి ఎన్నికై ప్రభుత్వ విప్‌గా, చంద్రబాబు నాయుడు హయంలో మంత్రిగా పనిచేశారు. స్టాంపుల కుంభకోణంలో ఇతని పేరు బయటప్డగానే తెలుగుదేశం పార్టీ బహిష్కరించింది. నిర్దోషిగా కేసు నుంచి బయటపడి 10 సంవత్సరాల తరువాత మళ్ళీ 2012లో తెలుగుదేశం పార్టీలో చేరారు.

ఆయన 2023లో జరిగిన శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి కాలేరు వెంకటేశ్ చేతిలో 24537 ఓట్ల తేడాతో ఓడిపోయాడు.
## మూలాలు

## వెలుపలి లంకెలు

వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:హైదరాబాదు జిల్లాకు చెందిన ఆంధ్రప్రదేశ్ రాష్ట్ర మంత్రులు
వేదవతి (నవల)

**వేదవతి** అనే నవలను జ్ఞానపీఠ్ పురస్కార గ్రహీత, కవిసమ్ర్రాట్ విశ్వనాథ సత్యనారాయణ రచించారు.
## రచన నేపథ్యం
వేదవతి నవలను విశ్వనాథ సత్యనారాయణ 1963లో రచించారు. ఈ నవలను విశ్వనాథ వారు ఆశువుగా చెప్తూ ఉండగా, పోలూరి సత్యనారాయణ లిపిబద్ధం చేశారు. వేదవతి నవల ప్రథమ ముద్రణ 1964లో జరిగింది. 2006లో చతుర్థ ముద్రణ, 2013లో పంచమ ముద్రణ చేశారు.
### పురాణవైర గ్రంథమాల

పురాణవైర గ్రంథమాల శీర్షికన విశ్వనాథ సత్యనారాయణ రాసిన నవలల్లో **వేదవతి** పదకొండవది. ప్రధానంగా భారతీయులకు చరిత్ర రచనా దృష్టి లేదని, పూర్వరాజుల పరంపర అడిగితే పుక్కిటి పురాణాలు చెప్తారని ఆంగ్లవిద్య ప్రారంభమయిన తరువాత భారత చరిత్రను రచన చేసిన పలువురు అభిప్రాయపడ్డారు. సుమారు వెయ్యేళ్ల క్రితమే, అల్ బీరూనీ (Abu al-Biruni) వంటి పండితుడే, “దురదృష్టవశాత్తు భారతీయులు చారిత్రక గతిక్రమాన్ని పట్టించుకోరు. వారి రాజుల వంశపరంపరలు నమోదు చేసుకోవడంలో వారికి ఒకరకమైన నిర్లక్ష్యభావం ఉంది. ఖచ్చితమైన సమాచారం కోసం నిలదీస్తే ఏం చెప్పాలో తెలియక కథలు కల్పించి చెప్తారు” అన్నాడు. ఇదేమాట, ఏ మార్పులు లేకుండా, వలసపాలన నాటి రచయితలు కూడా పదే పదే ఉటంకించడం మూలాన ఈనాటికీ ఒక సత్యంగా స్థిరపడిపోయింది.
ఈ నేపథ్యంలో పురాణాల చారిత్రికతను తిరస్కరించిన చరిత్ర రచనా ధోరణిని విశ్వనాథ వారు పురాణవైరంగా పేర్కొన్నారు. భగవంతుని మీది పగ **ఉపోద్ఘాతం**లో ఈ నవలామాలిక లక్ష్యాలను పేర్కొంటూ *ఆ లెక్క(పాశ్చాత్య చరిత్ర కారుల లెక్క) ప్రకారము కలి ప్రవేశము మొదలు- సంయుక్తా పృథ్వీరాజుల కథ దనుక, పాశ్చాత్యులు తారుమారు చేసిరి. ఆ కాలము, అనగా సుమారు మూడువేల యేండ్ల కాలము, మహమ్మదు గోరీ వచ్చువరకు మన చరిత్రలో పాశ్చాత్యులు చేసిన అవక తవకలు కాదని నవలల రూపమున నిరూపించుటకు చేసెడి ప్రయత్న మిది. అందుచేత దీనికి *'పురాణవైరము*' అని శీర్షిక ఏర్పరుపబడినది.* అన్నారు విశ్వనాథ సత్యనారాయణ.
ఈ నవలామాలికలోని నవలలు మొత్తం 12. ఆ నవలలు ఇవి:
# భగవంతుని మీది పగ
# నాస్తికధూమము
# ధూమరేఖ
# నందోరాజా భవిష్యతి
# చంద్రగుప్తుని స్వప్నము
# అశ్వమేధము
# అమృతవల్లి
# పులిమ్రుగ్గు
# నాగసేనుడు
# హెలీనా
# వేదవతి
# నివేదిత

## చారిత్రికాంశాలు
ఈ నవలను విక్రమాదిత్య చక్రవర్తి జీవితాన్ని ఇతివృత్తంగా తీసుకుని విశ్వనాథ వారు రచించారు. విక్రమాదిత్య చక్రవర్తి శకకర్తగా భారతీయ కాలమానంలో స్థానం సంపాదించుకోగా, చాలామంది చరిత్రకారులు ఆయన ఉనికిని కాల్పనికమని తిరస్కరించారు. ఆయన క్రీ.పూ.89 నుంచి సా.శ.19 సంవత్సరం వరకూ ఉజ్జయినిని రాజధానిగా చేసుకుని పరిపాలించినట్టు గ్రంథకర్త నిశ్చయం. విశ్వనాథ సత్యనారాయణ ఈ నవల చారిత్రికతను గూర్చి మాట్లాడుతూ కల్హణ పండితుని లెక్క ప్రకారం కూడా విక్రమాదిత్యుడు క్రీ.పూ. ఒకటవ శతాబ్దిలో జీవించినట్టుగా రాశారనీ, ఆయనను ప్రామాణిక బుద్ధితో స్వీకరించే చరిత్రకారులు కూడా ఈ అంశాన్ని విస్మరించారని వాపోయారు.

## ఇవి కూడా చూడండి
* విశ్వనాధ సత్యనారాయణ
* ముఖ్యమైన తెలుగు పుస్తకాల జాబితా

## మూలాలు

వర్గం:తెలుగు నవలలు
గోదావరి కథలు

**గోదావరి కథలు** పుస్తకాన్ని బి.వి.ఎస్.రామారావు వ్రాశారు. ఈ పుస్తకం గోదావరి నదీ పరీవాహక ప్రాంతాల చుట్టూ అల్లుకున్న కథల సంకలనం.

## రచన నేపథ్యం
1980 ప్రాంతాల్లో వివిధ తెలుగు వార, మాస పత్రికల్లో బి.వి.ఎస్.రామారావు వ్రాసిన పలు కథలను ఈ సంకలనంగా ప్రచురించారు. పోలవరం, భద్రాచలం నుంచి గోదావరి పాయలు సముద్రంలో కలిసేవరకూ ఉన్న వివిధ ప్రాంతాలలో నదితో జీవితాన్ని పెనవేసుకున్న వారి జీవితాలను ఈ కథల్లో చిత్రీకరించారు. అన్ని కథలకూ గోదావరి నది నేపథ్యంగా అమరడం, రచయితకు గోదావరి పట్ల అభిమానం ఉండడం వంటి కారణాలతో సంకలనానికి గోదావరి కథలు అని పేరుపెట్టారు. సుప్రసిద్ధ చిత్రకారుడు, దర్శకుడు బాపు ఈ కథలకు బొమ్మలు వేశారు. చాలా కథలకు బాపు రెండు, మూడు బొమ్మలు వేయడంతో వాటన్నిటినీ చేర్చి మరీ ప్రచురించారు. ఈ కథాసంకలనాన్ని అక్టోబరు, 2012లో ఎమెస్కో బుక్స్ ప్రచురణ సంస్థ ప్రచురించింది. రామారావు తనకు ఆప్తమిత్రులు, దర్శక నిర్మాతలుగా, చిత్రకార రచయితలుగా సుప్రసిద్ధులైన ద్వయం బాపు-రమణలకు *గోదారితల్లిని ఆటలతో పాటలతో అర్చించిన పాగోజీ బాపు తూగోజీ రమణలకు మూడో పూజారి సీతారాముడు ఇస్తున్న తీర్థప్రసాదాలు ఈ గోదావరి కథలు * అంటూ అంకితం చేశారు. ఈ పుస్తకానికి ప్రముఖ రచయిత ముళ్ళపూడి వెంకటరమణ, సుప్రసిద్ధ కథకుడు, సంపాదకుడు పురాణం సుబ్రహ్మణ్యశర్మ ముందుమాటలు వ్రాశారు.
## ఇతివృత్తాలు
గుండెల్లో గోదావరితో ప్రారంభించి ఆవకాయ కథతో ముగిసిన ఈ సంకలనంలో మొత్తం 11కథలు ఉన్నాయి. **గుండెల్లో గోదావరి** కథ వరద బీభత్సం నేపథ్యంగా సాగుతుంది. మధ్యలో పెళ్ళి, ఆపై పెళ్ళికొడుకు, పెళ్ళికూతురులకు పరస్పరం అపనమ్మకం కలుగుతుంది. దాంతో వారిద్దరూ పెళ్ళినాడే పూర్వం తాము లైంగికంగా ఎదుర్కొన్న ఎదురుదెబ్బలు చెప్పుకోవడం వైపుకు సాగుతుంది. **త్రిలోక సుందరి** గోదావరి వాసుల చైతన్యంతో ముడిపడ్డ కథ. కూనవరం సంతకు వెళ్ళిరావడానికి త్రిలోక సుందరి అనే లాంచి ఏకైక తరుణోపాయం. ఈ కథలో లాంచి యజమాని దృక్పథం మానవ విలువలకు చోటులేని దోపిడీ తత్త్వం. డాక్టర్ అవధాని ప్రజల మనిషి. గాంధేయవాది. హింస రేపే ప్రతిహింస సమర్థనీయమా కాదా అనే అంశం ఈ కథలో ప్రధానాంశం. **అద్దరి-ఇద్దరి ** మనిషి ఎంత ఎత్తుకు ఎదగగలడో ఎంత, లోతుకు జారగలడో చూపే కథ. ఒకపక్క ఉన్నత కుటుంబానికి చెందిన వ్యక్తి నీచప్రవర్తన, పేదవాడి ఉన్నత వ్యక్తిత్వ ప్రదర్శన ఈ కథలో *కంపేర్ అండ్ కాంట్రాస్ట్* ధోరణిలో చూపారు కథకుడు. పురాణం సుబ్రహ్మణ్యశర్మ ఈ కథను *ఈ సంపుటిలోకెల్లా తలమానికం అనదగ్గ కథ * అని ప్రశంసించారు. *బైరాగి * కథలో గోదావరి ఒడ్డున నావ సంస్కృతిని అద్దం పట్టారు రచయిత.

వర్గం:తెలుగు కథలు
యాదవ్

**యాదవ్** కొందరు భారతీయుల పేరు.
*రాం నరేష్ యాదవ్ - ఉత్తరప్రదేశ్ మాజీ ముఖ్యమంత్రి
*ములాయం సింగ్ యాదవ్ - భారత రాజకీయ ప్రముఖుడు. ఉత్తరప్రదేశ్ మాజీ ముఖ్యమంత్రి, సమాజ్‌వాదీ పార్టీ అధ్యక్షుడు.
* లాలూ ప్రసాద్ యాదవ్ భారత కేంద్ర మంత్రి.
* నర్సింగ్ యాదవ్ ఒక తెలుగు చలనచిత్ర నటుడు. 
* శివలాల్ యాదవ్ ఆంధ్రప్రదేశ్ లోని హైదరాబాదు లో జన్మించి భారత క్రికెట్ జట్టుకు ప్రాతినిధ్యం వహించిన క్రీడాకారుడు. 
* ఎం.అంజన్ కుమార్ యాదవ్ భారత పార్లమెంటు సభ్యుడు.
శ్రీ కృష్ణ కర్ణామృతం

శ్రీకృష్ణ కర్ణామృతం (ఆంగ్లం: Sri Krishna Karnamrutam) సంగీత సాహిత్య రంగాల్లో ప్రఖ్యాతి పొందిన సంస్కృత కావ్యం. దీన్ని వాగ్గేయకారుడు లీలాశుకుడు (విల్వమంగళం స్వామియార్) రచించారు.  కర్ణామృతం అనగా  చెవులకు అమృతం వంటిదని అర్థం. లీలాశుకుడు దీనిని శ్రీకృష్ణుణ్ణి కీర్తించే పుష్పగుచ్ఛంతో పోల్చాడు.

శ్రీ కృష్ణ కర్ణామృతం ” గ్రంథకర్త లీలాశుకుడు. ఈయనకే “బిల్వమంగళుడు” అనే మరో పేరు కూడా ఉంది. ఈయన ఏ ప్రాంతం వాడో ఏ కాలం వాడో స్పష్టంగా తెలియటం లేదు. అయితే ఈ “శ్రీ కృష్ణకర్ణామృతం” లోనిశ్లోకాలు 14 వ శతాబ్దం నుంచీ ఇతర గ్రంథాలలోనూ, శాసనాలలోనూ కనబడుతున్నాయి. అందుకని లీలాశుకుడు 11 వ శతాబ్ది నుంచీ 14 వ శతాబ్ది మధ్యలో ఉండి ఉంటాడని ఊహిస్తున్నారు. ఈ విధంగా చూస్తే లీలాశుకుడు జయదేవుడికంటే గూడా ప్రాచీనుడనే చెప్పాలి. 

కృష్ణభక్తుడైన చైతన్య మహాప్రభువులు ఆంధ్రదేశయాత్రలో కృష్ణానదీతీరంలో ఒక గ్రామంలో ఉన్నప్పుడు ఈ కృష్ణకర్ణామృతగానం విని ఆనందభరితుడై దానికి నకలుప్రతి రాయించుకుని తనతో తీసుకువెళ్ళి వంగదేశంలో ఈ గ్రంథం ప్రాచుర్యంలోకి తెచ్చారని చైతన్యచరితామృతంలో చెప్పబడిఉంది.

ఈ గ్రంథంలోని శ్లోకాలన్నీ “ముక్తక”రూపంలో ఉన్నాయి. అంటే అన్ని శ్లోకాలూ స్వతంత్రంగా సమగ్రమైన అర్థాన్ని అందిస్తాయన్నమాట. కథకోసం, భావంకోసం ముందు వెనకాల శ్లోకాలు చూడక్కర్లేదు. ఈ గ్రంథం అద్భుతమైన వేదాంత, సాహిత్య, సంగీత, భక్తి, వ్యాకరణ, ఛందోవిషయాల సమాహారమని చెప్పవచ్చు.  ఈ కావ్యంలోని సచేతనాలైన గోవులు, గోపాలురు, గోపికలు మాత్రమే కాకుండా గృహాలు, స్తంభాలు, గజ్జెలు, పూసలు, మణులు, వెన్నముద్దలు, పాలు, పెరుగు, కుండల వంటి జడపదార్థాలు కూడా ఎంతో చైతన్యవంతంగా మన కళ్ళ ఎదుట సాక్షాత్కరించటం మరో విశేషం.

## ప్రాచుర్యం
లీలాశుకుడు రచించిన శ్రీకృష్ణ కర్ణామృతం శ్లోకాలు అటు ఉత్తర భారతదేశంలోనూ, ఇటు దక్షిణ భారతదేశంలోనూ సంగీత సభలలో, భజన కార్యక్రమాల్లో విరివిగా ఆలపిస్తూంటారు. సభలలో రాగమాలికలుగా విద్వాంసులు గానం చేసే శ్లోకాలు మాత్రమే కాకుండా తాళలయాన్వితాలై మృదంగాది వాద్యాలతో సహా పాడతగినవీ, నృత్యాభినయం చేయదగినవీ, నిబద్ధ గేయాలు అనదగిన వృత్తచ్ఛందస్సులు ఈ కృష్ణకర్ణామృతంలో సగానికి మించి ఉన్నాయి. దీనివల్ల సంగీత సభల్లోనే కాక నృత్య ప్రదర్శనల్లో కూడా శ్రీకృష్ణ కర్ణామృత శ్లోకాలు సుప్రసిద్ధి పొందాయి.

## కావ్య సరళి
శ్రీకృష్ణ కర్ణామృతం 3 ఆశ్వాశాలుగా విభజింపబడింది. sri

## మూలాలు

వర్గం:సంస్కృత కావ్యాలు
వర్గం:సంకీర్తనలు
సెపియా టోన్

సుదీర్ఘకాలం మన్నేందుకు బ్లాక్ అండ్ వైట్ ఫోటోలని ప్రత్యేక చర్యలకి గురి చేసి దాని వర్ణ ఉష్ణోగ్రతని పెంచటాన్ని సెపియా టొన్ అని అంటారు. వాతావరణం లోని సల్ఫర్ కాంపౌండ్ ల వలన కలిగే ప్రభావాలని తట్టుకోవటానికి ప్రత్యేక రసాయనాలని వాడటంతో ఈ ఫోటోగ్రాఫ్ లు నలుపు, తెలుపు, వాటి మిశ్రమ రంగులని కాకుండా ఎరుపు, గోధుమ, వాటి మిశ్రమ రంగులలో కనబడతాయి.

## సెపియా టోన్ ఫోటోల చిత్రమాలిక

ఫైలు:Aerial View of Houston.jpg| సెపియా టోన్ లో హూస్టన్ నగర విహంగ వీక్షణం
ఫైలు:Sepia-landscape.JPG|2007లో సాంఖ్యిక ప్రక్రియ ద్వారా తీసిన సెపియా టోన్ చిత్రం
ఫైలు:A black and white photograph Reina Sofia Museum Madrid Spain.jpeg| మ్యాడ్రిడ్లో ఉన్న రైనా సోఫియా మ్యూజియం యొక్క సెపియా టోన్డ్ చిత్రం
ఫైలు:22 - Front View of Kondareddy Buruju in Sepia.JPG| 2013 లో ఒక సాంఖ్యిక పాయింట్-అండ్-షూట్ కెమెరాతో సెపియా టోన్ లో తీయబడ్డ కొండారెడ్డి బురుజు చిత్రం


## ఇవి కూడా చూడండి
* సయనోటైప్
* బ్లాక్ అండ్ వైట్
* మోనోక్రోం ఛాయాచిత్రకళ
* డ్యువో టోన్
* హాఫ్ టోన్
* కలర్ ఫోటోగ్రఫి

వర్గం:ఫోటోగ్రఫీ
వర్గం:ఫోటోగ్రఫీ సాంకేతిక అంశాలు
పెప్పర్ స్ప్రే

**పెప్పర్ స్ప్రే**' లేదా **మిరియాల పిచికారి ** మిరియాలు తో తయారు చేయబడిన ఒక ఘాటైన పిచికారి మందు. దీనిని ఎక్కువగా ఆత్మరక్షణ కోసం వినియోగిస్తారు.
## ప్రభావము
పెప్పర్ స్ప్రే  ప్రాణాంతకమైంది కాదు. దీన్ని పిచికారి చేయగానే వెంటనే కళ్లు మండుతాయి. కొద్ది సేపటి వరకూ కళ్లు తెరవలేము. శ్వాస ఇబ్బంది అవుతుంది. దాని ఘాటుకు తుమ్ములొస్తాయి. ముక్కు నుంచి నీరు కారుతుంది. దగ్గు వస్తుంది. స్ప్రే ఎంత దగ్గర నుంచి ఎంత మోతాదులో వాడతామనే దానిపై ప్రభావం ఆధార పడి ఉంటుంది. దీని పూర్తి ప్రభావం తగ్గడానికి ఆరగంట నుంచి గంట వరకూ సమయం పడుతుంది. ఒకసారి పిచికారి చేయడం వల్ల కళ్లకు ఎటువంటి హాని ఉండదు. ఉబ్బసం ఉన్న రోగులకు మాత్రమే కొంత ఇబ్బంది కరంగా ఉంటుంది. ఈ పెప్పర్ స్ప్రే చేతిలో ఇమిడిపోయే సీసాలతో విపణిలో అందుబాటులో ఉంది. మహిళలు ఆకతాయిల నుంచి అత్మరక్షణ కోసం వీటిని మార్కెట్‌లోకి ప్రవేశపెట్టారు.

## వార్తలలో పెప్పర్ స్ప్రే
### 2014 : భారత పార్లమెంటు
2014 ఫిబ్రవరి 13 గురువారం విభజన బిల్లును లోక్‌సభలో ప్రవేశపెట్టడాన్ని నిరసిస్తూ సీమాంధ్ర ఎంపీలు గందరగోళం సృష్టించారు. నిరసనలు, ఆందోళనలతో హోరెత్తించారు. విజయవాడ ఎంపీ లగడపాటి రాజగోపాల్ కలకలం రేపారు. సభలో మిరియాల పొడి స్ప్రే చేశారు. దీంతో ఒక్కసారిగా సభలో అయోమయం నెలకొంది.
మంటలు వస్తాయనే భయంతో సభ్యులు బయటకు పరుగులు తీశారు. కళ్లలోంచి నీళ్లు, దగ్గు రావడంతో ఏం చేయాలో తెలియని పరిస్థితిలో పడిపోయారు. అక్కడితో ఆగకుండా కంప్యూటర్ ను లగడపాటి ధ్వంసం చేశారు. పెప్పర్ స్ప్రే తో ఇబ్బందులకు గురైన ఎంపీలను అంబులెన్స్ లో ఆస్పత్రికి తరలించారు. సభలో పెప్పర్ స్ప్రే చేసిన లగడపాటిని అదుపులోనికి తీసుకున్నారు.  సంబంధిత వార్తా వీడియో ను ఇక్కడ చూడవచ్చును.

## మూలాలు

## బయటి లంకెలు
*Are guns more effective than pepper spray in an Alaska bear attack?

వర్గం:ఆత్మ రక్షణ
వర్గం:అల్లర్ల నియంత్రణా కారకాలు
వర్గం:రసాయన పదార్థాలు
పింక్ స్లిప్

**పింక్ స్లిప్** ఒక అమెరికన్ పదము. సంస్థలు ఉద్యోగులకు ఉద్వాసన పలికే సందర్భములో ఈ పదాన్ని ఉపయోగిస్తారు.

## ప్రపంచ వ్యాప్తంగా చెప్పుకోదగిన కొన్ని పింక్ స్లిప్స్
### 2014
#### [[ఐ. బి. ఎమ్]]
టెక్నాలజీ దిగ్గజం ఐబిఎం ప్రపంచవ్యాప్తంగా 15,000 మంది ఉద్యోగులను తొలగిస్తున్నట్లు ప్రకటించింది. బెంగళూరులోని ఐబిఎం సిస్టమ్స్ టెక్నాలజీ గ్రూప్ లో 50 మంది ఉద్యోగులకు ఇప్పటికే తొలగింపు నోటీసులు జారీ చేసినట్టు తెలుస్తోంది. ప్రపంచవ్యాప్తంగా ఐబిఎంకు 4 లక్షల మంది ఉద్యోగులుండగా, భారత్‌లో లక్ష మందికి పైగా ఉద్యోగులు ఉన్నారు. ఉద్యోగాల తొలగింపు ఇక్కడే అధికంగా ఉంటుందని భావిస్తున్నారు. ఐబిఎం పునర్‌వ్యవస్థీకరణలో భాగంగా భారత్, బ్రెజిల్, యూరప్ దేశాల నుంచి ఉద్యోగులను తొలగిస్తున్నట్టు ఐబిఎం ఉద్యోగుల యూనియన్ అధికారి లీ కోన్‌రాడ్ వెల్లడించారు.
సర్వర్, స్టోరేజ్ సిస్టమ్స్ అమ్మకాలు గణనీయంగా క్షీణించడంతో కంపెనీ ఆర్థిక పరంగా తీవ్రమైన ఇబ్బందులు ఎదుర్కొంటోంది. గత నెలలో ఐబిఎం ఉన్నత స్థాయి ఉద్యోగులకు ఇవ్వాల్సిన బోనస్‌లను కూడా రద్దు చేసింది. 2014 మొదటి త్రైమాసికంలో వంద కోట్ల డాలర్ల పునర్‌వ్యవస్థీకరణ కార్యక్రమాన్ని ప్రారంభించింది. మారుతున్న క్లయింట్ల అవసరాలను సమర్థవంతంగా తీర్చేందుకే కాకుండా ఐటి రంగంలోని ఉన్నత విభాగాల్లో విస్తరించడానికి ఉద్యోగుల సంఖ్యను తగ్గిస్తున్నట్టు ఐబిఎం ఇండియా అధికార ప్రతినిధి తెలిపారు.

## మూలాలు


వర్గం:ఆంగ్ల పదజాలము
కల్మాషపాదుడు

హిందూ గ్రంథాలలో, కల్మషపాదుడు (సౌదాస (सौदास), మిత్రసహ (मित्रसह), మిత్రసహా, కల్మశంఘ్రి (కల్మసంఘ్రి) అని కూడా పిలుస్తారు) ఇక్ష్వాకు వంశానికి చెందిన రాజు.

## జీవిత విశేషాలు
ఒకప్పుడు కల్మషపాదుడు వేఁటకై వనమునకు ఏగి అచట ఒక రక్కసుని చంపఁగా వాని తమ్ముఁడు ఇతనిపై మత్సరమున ఇతని యింట వంటవాని వేషముధరించి వసించి వశిష్ఠమహామునికి ఒక్కనాడు భోజనము పెట్టుసమయమున నరమాంసము తెచ్చి వండిపెట్టెను. అది చూచి ఆ ముని కోపగించి రాజును రాక్షసుఁడవు కమ్ము అని శపించెను. అందుకు అతఁడు తనయందు దోషములేనిది తెలిసికొనక తనకు శాపము ఇచ్చెను అని ప్రతిశాపము ఇయ్య జలము ఎత్తెను. అది అతనిభార్య చూచి బ్రాహ్మణుఁడు కోపించినను మనము కోపించుట ధర్మము కాదు అని రాజును ఉడిగించెను. అప్పుడు అతఁడు ఆజలమును ఎక్కడను చల్లను ఒల్లక తన పాదములపై విడుచుకొనెను. దానిచేత పాదములయందు కల్మషము కలిగి కల్మషపాదుఁడు అను పేరు పొందెను. అంత వసిష్ఠుడు కోపము చల్లాఱి అతనిని అనుగ్రహించి పండ్రెండు సంవత్సరములకు శాపమోక్షము అగునట్లు ప్రసాదించెను.

కల్మషపాదుఁడు తనకు రాక్షసత్వము రాఁగానే వసిష్ఠుని జ్యేష్ఠపుత్రుఁడును పరాశరుని తండ్రియును అగు శక్తిని మ్రింగెను. కొందఱు ఇతనికి ఈశాపము శక్తి ఇచ్చెను అని చెప్పెదరు.

## మూలాలు

వర్గం:పురాణ పాత్రలు
ఎల్కోటి ఎల్లారెడ్డి

**ఎల్కోటి ఎల్లారెడ్డి** (అక్టోబరు 1, 1939 - జనవరి 21, 2015) మహబూబ్‌నగర్ జిల్లాకు చెందిన రాజకీయ నాయకుడు.

## జీవిత విశేషాలు
ఈయన 1939, అక్టోబరు 1న ఉట్కూరు గ్రామంలో జన్మించారు. వార్డు మెంబరుగా రాజకీయ ఆరంగేట్రం చేసి అంచెలంచెలుగా ఎదుగుతూ సర్పంచిగా, సమితి అధ్యక్షుడిగా, శాసనసభ్యుడిగా ఎన్నికయ్యారు. రాష్ట్ర మంత్రిగానూ పనిచేశారు.

## రాజకీయ ప్రస్థానం
1965లో వార్డు సభ్యునిగా రాజకీయ ప్రస్థానం ప్రారంభించి, 1971లో సర్పంచిగా, 1982లో సమితి అధ్యక్షుడిగా, 1994లో శాసనసభ్యుడిగా ఎన్నికై 1997లో రాష్ట్రమంత్రిగా బాధ్యతలు నిర్వహించారు. 1999లో మరోసారి తెలుగుదేశం పార్టీ తరఫున విజయం సాధించారు. 2004లో మహబూబ్ నగర్ లోక్‌సభ స్థానం నుంచి పోటీచేసి ఓడిపోయారు. 2009లో నూతనంగా ఏర్పాటైన నారాయణపేట అసెంబ్లీ నియోజకవర్గం నుండి టీడీపీ అభ్యర్థిగా పోటీచేసి మూడవసారి శాసనసభ్యుడిగా గెలుపొందారు.తెలంగాణా వచ్చిన తరువాత తెరాసలో చేరిన ఆయన ముక్తల్ లో అసెంబ్లీ స్థానానికి పోటీ చేసి ఓడిపోయారు .

## వ్యక్తిగత జీవితం
ఆయనకు నలుగురు కుమారులు ఉన్నారు. ఇద్దరు కొడుకులు వైద్యులు కాగా, మరో ఇద్దరు రాజకీయాల్లో ఉన్నారు.

## మరణం
జనవరి 6, 2015వ తేదీన తన ఇంట్లోని బాత్‌రూమ్‌లో కాలుజారి కిందపడిపోవడంతో అస్వస్థతకు గురైన ఆయనను కుటుంబసభ్యులు నిమ్స్ ఆస్పత్రిలో చేర్పించారు. రోజురోజుకూ ఆయన ఆరోగ్యపరిస్థితి విషమించడంతో మంగళవారం రాత్రి చికిత్స పొందుతూ జనవరి 21, 2015 న తుదిశ్వాస వదిలారు.

## మూలాలు

## ఇతర లింకులు

వర్గం:1939 జననాలు
వర్గం:2015 మరణాలు
వర్గం:పార్టీలు ఫిరాయించిన రాజకీయ నాయకులు
వర్గం:నారాయణపేట జిల్లా రాజకీయ నాయకులు
వర్గం:నారాయణపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నారాయణపేట జిల్లాకు చెందిన ఆంధ్రప్రదేశ్ రాష్ట్ర మంత్రులు
పాల్వాయి పురుషోత్తమ రావు

**పాల్వాయి పురుషోత్తమ రావు** ఆదిలాబాదు జిల్లాకు చెందిన రాజకీయ నాయకుడు. వార్డు మెంబరుగా రాజకీయ జీవనం ఆరంభించి, ఉప సర్పంచిగా డిసిసిబి డైరెక్టరుగా, మండల అధ్యక్షులుగా, శాసనసభ్యుడిగా విజయం సాధించారు. 1999లో 49 సంవత్సరాల వయస్సులో నక్సలైట్ల దాడిలో మరణించారు.

## రాజకీయ ప్రస్థానం
పాల్వాయి పురుషోత్తమ రావు ప్రారంభంలో రెబ్బెన గ్రామ పంచాయతి వార్డు మెంబరుగా ఎన్నికై ఉపసర్పంచిగా పనిచేశారు. ఆ తర్వాత జిల్లా కేంద్ర సహకార బ్యాంకు డైరెక్టరుగా ఎన్నికయ్యారు. 1987లో మండల అధ్యక్షులైనారు. 1989, 1999లలో శాసనసభకు పోటీచేసి విజయం సాధించారు. 1999లో తెలుగుదేశం పార్టీ తరఫున పోటీచేస్తూ ఎన్నికలకు 3 రోజుల ముందు నక్సలైట్ల తూటాలకు బలయ్యారు.
## మూలాలు

వర్గం:1999 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:కొమరంభీం జిల్లా రాజకీయ నాయకులు
వర్గం:నక్సలైట్ల దాడిలో మరణించిన తెలంగాణ వ్యక్తులు
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు
మాదాసువారిపాలెం

**మాదాసువారిపాలెం.** కృష్ణా జిల్లా, కంకిపాడు మండలానికి చెందిన రెవెన్యూయేతర గ్రామం. 

## గ్రామ పంచాయతీ
ఈ గ్రామం కోలవెన్ను గ్రామ పంచాయతీ పరిధిలోని ఒక శివారు గ్రామం.
## దర్శనీయ ప్రదేశములు/ దేవాలయాలు
శ్రీ భక్త ప్రపత్తి ఆంజనేయస్వామివారి ఆలయం -ఈ గ్రామములో వేంచేసియున్న శ్రీ భక్త ప్రపత్తి ఆంజనేయస్వామి, సువర్చలాదేవి వార్ల కల్యాణమహోత్సవం, 2014,జూన్-7 శనివారం నాడు కన్నులపండువగా నిర్వహించారు. ఈ సందర్భంగా మరుసటి రోజు ఆదివారం నాడు, 2 వేలమందికి అన్నసంతర్పణ నిర్వహించారు. [2]

ఈ ఆలయంలో నూతన ధ్వజస్థంభ ప్రతిష్ఠా మహోత్సవాలు, 2017,జూన్-1వతేదీ గురువారం నుండి ప్రారంభమయినవి. జూన్-3వతేదీ శనివారం ఉదయం విష్వక్సేన పూజ, పుణ్యాహవచనం, రత్నన్యాసం మొదలగు కార్యక్రమాలు నిర్వహించి, అనంతరం ఉదయం 9 గంటలకు ధ్వజస్థంభ ప్రతిష్ఠాపన నిర్వహించినారు. ఆ రోజున ఉదయం 11 గంటల నుండి భక్తులకు అన్నసమారాధన నిర్వహించినారు. సాయంత్రం శ్రీ సువర్చల, ఆంజనేయస్వామివార్ల కళ్యాణోత్సవం అనంతరం గ్రామోత్సవం కన్నులపండువగా నిర్వహించినారు. [3]

## గ్రామంలో ప్రధాన పంటలు
వరి, అపరాలు, కాయగూరలు. 
## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## గ్రామ విశేషాలు
ఈ గ్రామం వివాదరహిత గ్రామంగా పేరుపొందింది. ఈ మేరకు గ్రామ సర్పంచి  ఈడా కొండలరావుకి, న్యాయ సేవాధికార సంస్థ నుండి ప్రశంసలు అందినవి. [1]

## మూలాలు

## వెలుపలి లంకెలు
[1] ఈనాడు, విజయవాడ/పెనమలూరు; 2014,ఫిబ్రవరి-14; 1వపేజీ.
[2] ఈనాడు, విజయవాడ/పెనమలూరు; 2014,జూన్-9, 2వపేజీ.
[3] ఈనాడు అమరావతి/పెనమలూరు; 2017,జూన్-1&4; 1వపేజీ.
కొత్తపల్లె (ముద్దనూరు)

**కొత్తపల్లె** కడప జిల్లా ముద్దనూరు మండలానికి చెందిన రెవెన్యూయేతర గ్రామం.
ఈ గ్రామంలో 2014,ఫిబ్రవరి-15న ఉదయం 10-00 గంటలకు ఆంజనేయస్వామి విగ్రహ ప్రతిష్ఠ నిర్వహించారు. ఆ తరువాత మద్యాహ్నం అన్నదానం, సాయంత్రం గ్రామోత్సవం, రాత్రికి సాంస్కృత కార్యక్రమాలు నిర్వహించారు. 

## మూలాలు

## వెలుపలి లంకెలు
అగ్రహారం(చిట్వేలు)

**అగ్రహారం** తిరుపతి జిల్లా చిట్వేలు మండలానికి చెందిన  రెవెన్యూయేతర గ్రామం.

శ్రీ వేంకటేశ్వరస్వామివారి ఆలయం:- ఈ ఆలయంలో స్వామివారి బ్రహ్మోత్సవాలలో భాగంగా, 2014,జూన్-13 శుక్రవారం నాడు స్వామివారికి గరుడసేవ నిర్వహించారు. స్వామివారు ఉదయం మోహినీ అవతారంలో దర్శనమిచ్చారు. సాయంత్రం చిట్వేలి, అగ్రహారం గ్రామాలలో గ్రామోత్సవం నిర్వహించారు. 14వ తేదీ శనివారం నాడు, స్వామివారి కల్యాణం అంగరంగవైభవంగా నిర్వహించారు. 15వ తేదీ ఆదివారం ఉదయం ఆలయంలో స్వామివారికి ప్రత్యేకపూజలు చేసి సాయంత్రం రథోత్సవం నిర్వహించారు. భక్తులు స్వామివారి రథంపై మిరియాలు, బెల్లం, పూలు, కొబ్బరికాయలు వేసి మొక్కులు తీర్చుకున్నారు. 

## విద్యుత్తు
ఈ గ్రామములో 150 వీధిదీపాలు, స్తంభాలు ఏర్పాటు చేశారు. చాలాకాలం తరువాత ఈ ఎర్పాటు చేయడంతో గ్రామస్థులు చాలా సంతోషం వ్యక్తం చేశారు. [1] 
## మూలాలు

వర్గం:తిరుపతి జిల్లా రెవెన్యూయేతర గ్రామాలు
మాలపాక యగ్నేశ్వర సత్యనారాయణ ప్రసాదు

thumb|పద్మశ్రీ డాక్టర్‌ ఎంవైఎస్‌ ప్రసాద్‌
**మాలపాక యగ్నేశ్వర సత్యనారాయణ ప్రసాదు** పద్మశ్రీ డాక్టర్‌ ఎంవైఎస్‌ ప్రసాద్‌.సతీష్‌ధావన్‌ స్పేస్‌ సెంటరు షార్‌ డైరెక్టర్‌ .స్వగ్రామం పశ్చిమ గోదావరిజిల్లా మొగల్తూరు . అమ్మానాన్న మలపాక రామసూర్యనారాయణమూర్తి, భాస్కరమ్మ.నలుగురు అబ్బాయిలు,ఇద్దరు అమ్మాయిలు. నాన్న ఉపాధ్యాయుడు. పెద్ద కుటుంబం. భీమవరం గ్రామీణ మండలం వెంప లో కొంత వ్యవసాయ భూమి ఉండేది. పంటచేతికి వచ్చిన తర్వాత చదువులకు చేసిన అప్పులు తీర్చే వారు.చిన్నప్పుడే పాఠశాల స్థాయిలో రాకెట్‌ ప్రయోగం చేయాలని కలలు కన్నారు. అంతరిక్ష ప్రయోగ కేంద్రంలో ఉద్యోగం పొందారు. గత 37 సంవత్సరాల్లో పలు అంతరిక్ష ప్రయోగాలల్లో విజయం సాధించి భారత కీర్తి ప్రతిష్టలు అంతర్జాతీయంగా నిలబెట్టారు. ఈ రంగంలో అగ్ర రాజ్యాలకు దీటుగా భారత్‌ నిలవడంలోనూ ఆయన కృషి అనన్యం.
## భావాలు అనుభవాలు
*విద్యార్థులు గమనించాల్సింది ఒకటి ఉంది. ఎక్కడ ఏ పాఠశాలలో, కళాశాలలో ఎంత వెచ్చించి చదివామనేది ముఖ్యం కాదు. ఎంత నేర్చుకున్నామనేది బేరీజు వేసుకోవాలి. ఆసక్తి ఉన్న రంగంలోనే ముందుకు వెళ్లే ప్రయత్నం చేయాలి. పనిపై శ్రద్ధ, ప్రణాళికతో ప్రయత్నం చేస్తే అనుకున్న రంగంలో తప్పకుండా రాణించేందుకు అవకాశం ఉంటుంది.
*కల నీటి బుడగ. నిజం సముద్రం. ఈ రెండింటికీ ఎంతో తేడా ఉంది. నిజ జీవితంలో విజయాలు సాధించడానికి కలలు కనాలి. వాటిని సాధించేందుకు మాత్రం అలుపెరగని కృషి చేయాలి. 
## అవార్డులు
*సైన్సులో కన్నడ రాజ్యోత్సవ అవార్డు, 
*ఇస్రో మెరిట్‌ నాలుగుసార్లు అవార్డు, 
*ఇస్రో టీమ్‌ ఎక్స్‌లెన్స్‌ అవార్డు, 
*నాయుడమ్మ అవార్డు, 
*కాకినాడ జేఎన్‌టీయూ నుంచి డాక్టరేట్‌
*'పద్మశ్రీ

## మూలాలు

వర్గం:తెలుగువారిలో శాస్త్రవేత్తలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:పశ్చిమ గోదావరి జిల్లా శాస్త్రవేత్తలు
వర్గం:పశ్చిమ గోదావరి జిల్లా ఇస్రో ఉద్యోగులు
వర్గం:నాయుడమ్మ అవార్డు గ్రహీతలు